दो माह बिल नहीं भरा तो कटेगी बिजली
यदि आपने दो माह से बिजली का बिल नहीं भरा है तो आपके घर की बिजली कट सकते है। बिजली कंपनी द्वारा ऐसे बिजली उपभोक्ताओं की बिजली बिल की बकाया राशि वसूलने के लिए यह कवायद शुरू की गई है। इसके लिए वकायदा बिजली कर्मचारियों के दल बनाए गए है। इतना ही नहीं बड़े बकायादारों से राशि वसूल करने के लिए भोपाल से भी अधिकारियों के दल ने रायसेन में डेरा डाल रखा है, जो इन बकायादारों के पास पहुंच कर समय पर बिल की राशि जमा करने की हिदायत दे रहे है।
बिजली कंपनी के एई राहुल अग्निहोत्री ने बताया कि पहले चरण में बड़े बकायादारों की बिजली काटी जा रही है। दूसरे चरण में उन बिजली उपभोक्ताओं की बिजली काटी जाएगी, जिन्होंने दो माह से अधिक समय से बिजली का बिल नहीं भरा है। ऐसे उपभोक्ताओं को अपने घर व प्रतिष्ठान की बिजली कटने से बचाना है तो वे समय पर बिजली बिल की राशि जमा करा दें। अन्यथा उनके घर की बिजली काट दी जाएगी। इसके बाद वे गलत तरीके से कनेक्शन जोड़ कर बिजली का उपयोग करते पाए गए तो बिजली चोरी का प्रकरण बनाए जाएंगे।
उपभोक्ताओं की बिल की राशि जमा कराने में रुचि कम
शहर में करीब 8500 बिजली उपभोक्ता है, जिनमें से 3-4 हजार उपभोक्ता ही नियमित रूप से बिजली का बिल अदा करते है। जबकि शेष बिजली उपभोक्ता बिल की राशि जमा कराने में रूचि नहीं ले रहे हे। इस कारण कई बिजली उपभोक्ताओं पर 2 हजार रुपए से लेकर डेढ़ लाख रुपए तक की राशि बकाया है, जबकि नगर पालिका सहित अन्य सरकारी विभागों पर तो लाखों रुपए बकाया चल रहा है।
hin_Deva hin_Deva hin_Deva hin_Deva hin_Deva